Henning Skilag

Henning Skilag er et norsk skilag fra Henning i Steinkjer i Trøndelag.

I 1991 fikk Henning Idrettslag sin første verdensmester da Terje Langli vant VM-gull på 10 km klassisk. I 2005 opplevde klubben å få to juniorverdensmestre på samme dag, da både Marte Elden og Petter Northug jr vant jaktstarten under junior-VM.

I 1987 tok Henning Idrettslag sin første medalje i NM-stafett, da trioen Kay Pedersen, Stig Ditløv og Terje Langli gikk inn til sølv bak Øyer IL. Klubben tok sølv i NM-stafetten både i 1990 og 1995. I 1989 vant Terje Langli klubbens første NM-tittel da han gikk til topps på 50 km klassisk, og året etter ble Inger Lise Hegge første kvinnelige NM-vinner fra Henning da hun vant 10 km fristil.

Under ski-NM 2008 vant Hennings Morten Eilifsen to NM-gull og kongepokalen, mens jentene gikk inn til sølv på stafetten.

Ski-NM 2011 på Steinkjer ble en kollektiv suksess for Henning Skilag. Damelaget, Karianne Bjellånes, Kari Vikhagen Gjeitnes og Marte Elden, tok bronsemedaljen bak Idrettslaget Heming og Idrettslaget Varden. Herrelaget med Eirik Lorentsen, Morten Eilifsen og Jonas Austmo Kolstad gikk noe overraskende inn til sølv bak Skogn Idrettslag med Byåsen Idrettslag på bronseplass.

Sesongen 2012/2013 ble en kanonsesong for Kari Vikhagen Gjeitnes med blant annet sammenlagtseier i Skandinavisk cup. Grunnlaget for sammanlagtseieren kom under konkurransene i Baltikum hvor Kari vant fire av fire renn.

I sesongen 2014/2015 fikk miljøet i Henning sin andre VM-deltaker i Kari Vikhagen Gjeitnes. Hun debuterte med en råsterk 6.-plass i den klassiske VM-sprinten. Dette samt andre sterke resultater førte til at Gjeitnes fikk plass på det norske damelandslaget i langrenn for sesongen 2015/2016.

Henning Skilag har foran sesongen 2015/2016 signert sterke seniorløpere i Ole Marius Bach og Daniel Myrmæl Helgestad. I tillegg har Eirik Lorentsen forlatt Team Veidekke Trøndelag til fordel for opplegget til Henning Skilag

Klubbens løpere trenes av Jonas Austmo Kolstad og Audun Kolstad.

Noen av de mest kjente nåværende medlemmene i Henning Skilag:
 Terje Langli
 Svein Anders Melhus
 Kari Vikhagen GjeitnesKari Vikhagen Gjeitnes - profil hos FIS
 Karianne BjellånesKarianne Bjellaanes - profil hos FIS
 Marte EldenMarte Elden - profil hos FIS
 Tor Arne BrevikTor Arne Brevik - profil hos FIS
 Morten EilifsenMorten Eilifsen - profil hos FIS
 Jonas Austmo KolstadJonas Austmo Kolstad - profil hos FIS
 Eirik LorentsenEirik Lorentsen - profil hos FIS
 Daniel Myrmæl Helgestad
 Ole Marius Bach
 Mari Ann Landsem Melhus
 Inger Lise Hegge

Tidligere medlemmer:
 Morten Brørs
 Frode Jermstad
 Petter Northug
 Kristian Tettli Rennemo
 Anders Tettli Rennemo

Rivaliserende lag i nærheten inkluderer Steinkjer Skiklubb og Skogn Idrettslag.

Referanser

Eksterne lenker


Kategori:Sport i Steinkjer
Kategori:Idrettslag i Trøndelag
Kategori:Skiklubber i Norge